প্রতিনিধি দলে ছিলেন ফেডারেশনের সভাপতি অধ্যক্ষ গোলাম মাহমুদুন্নবী ডলার, সাধারণ সম্পাদক ড. বিনয় ভূষণ রায়, সিনিয়র সহসভাপতি শফিকুল ইসলাম, সিনিয়র যুগ্ম সম্পাদক আনোয়ার হোসেন ও সাংগঠনিক সম্পাদক আশ্রাফুল হক লাভলু। স্মারকলিপির বিষয়ে ফেডারেশনের দফতর সম্পাদক নাসির উদ্দিন বলেন, এতে উল্লেখ করা হয়েছে সারা দেশে ৫ হাজারের বেশি স্বীকৃতিপ্রাপ্ত শিক্ষাপ্রতিষ্ঠানে ২০ লাখের বেশি শিক্ষার্থী পড়াশোনা করছে। ১৫ থেকে ২০ বছর ধরে শিক্ষার্থীদের বিনা বেতনে পাঠদান করা শিক্ষক-কর্মচারীরা অত্যন্ত কষ্টকর ও মানবেতর জীবন যাপন করছেন। অনেকের চাকরির মেয়াদ আছে ৫-১০ বছর।